Վերջերս վարչապետ Նիկոլ Փաշինայնը ներկայացրեց իր տնտեսական ծրագրերը մոտ ապագայի համար: Կարծում եմ ձախ հոսանքները արդեն ընդունում են, որ հասարակական, տնտեսական ու քաղաքական արդարության և սոցիալիզմին հասնելը անցնելու է մի քանի փուլերով, Նիկոլ Փաշինյանի ներկայացրած ծրագրերը և մինչ այդ կոռուպցիայի դեմ պայքարը և երկրի բնական պաշարների հանդեպ իր դիրքորոշումները հենց նույն պահանջներն են, որ ձախերի մեծամասնությունը կուզենար լինել անցումային շրջանում: Ճիշտ է, որ դեռ մեր հանքերը և բնական ռեսուրսները շահագործվում են անհատ ձեռնարկատերերի ու արտասահմանյան կապիտալիստների կողմից, սակայն դա սխալ քաղաքականություն համարելով՝ վարչապետը պետք է պայքարի դրա դեմ ու այդ ռեսուրսները պետք է աստիճանաբար ազգայնացվեն և հսկվեն պետության կողմից, որպեսզի պետությունը ի զորու լինի հասարակական ծառայություններ մատակարարել ժողովրդին: Ձախ հոսանքները պետք է օգնեն այս գործում նոր իշխանությանը և աշխատեն՝ հնարավորինս շուտ մեր երկիրը ձեռբազատվի այդ շահագործող ընկերություններից: